# Segítség a bemutatóhoz

Ezt a bemutatót a Power Point-hoz hasonlóan lehet vezérelni. A következő oldalra való lépéshez kattintson bárhova az aktuális oldalon belül, vagy nyomja le a szóköz billentyűt. Az oldalak között a bal és jobb nyíl, illetve a Page Up és Page Down billentyűkkel mozoghat. A szöveg mérete automatikusan kerül beállításra úgy, hogy igazodjon a böngésző ablakának szélességéhez, viszont az "S" billentyűvel csökkentheti, a "B"-vel növelheti azt. Ugyanerre használhatja a "<" és a ">" billentyűket is. Az "F" billentyűvel be- és kikapcsolhatja az alsó állapotsor megjelenítését. A "K" billentyűvel letilthatja, illetve engedélyezheti, hogy egérkattintással a következő oldalra lehessen lépni. A "C" billentyűvel megjelenítheti, bármely másikkal pedig eltűntetheti a tartalomjegyzéket. Az "F11" billenytűvel válthat át a böngésző teljes képernyős üzemmódjára, vagy jöhet onnan vissza. Megjegyezzük, hogy nem minden billentyű támogatott minden böngészőben, mivel a böngészők lefoglalhatnak néhány (böngészőnként eltérő) billentyűt a saját vezérlésükre.

A Firefox felhasználóknak hasznos lehet az autohide bővítmény, amivel elrejthetők az eszköztárak teljes képernyős üzemmódban.

Ha szeretné látni, hogyan működik a Slidy, nézze meg az oldal forrásában az XHTML jelölésmódot, vagy nézze meg ezt a hosszabb magyarázatot, ami további funkciókat is bemutat. Minden oldalt egy olyan div elem jelöl, amiben be van állítva, hogy class="slide". A képek CSS-sel történő pozicionálása és szélességüknek százalékban való megadása biztosítja, hogy a sok képet tartalmazó oldalak az ablak méretének megfelelően skálázódjanak. Az oldalon belül egymás után megjelenítendő tartalom a class="incremental" megadásával jelölhető. A becsatolt stíluslapok és scriptek a védjegyzett/szabadalmaztatott/más módon védett bemutató-megjelenítő eszközök web-alapú alternatívájaként lettek fejlesztve, és sok, manapság használatos böngészővel tesztelve. Az integrált szerkesztési lehetőség jelenleg fejlesztés alatt áll. Észrevételeit a következő helyre küldje: Dave Raggett <dsr@w3.org>.

Ön jogosult az e bemutatóhoz tartozó stíluslapok, scriptek és segítség fájl használatára, amennyiben betartja a W3C dokumentum használati és szoftver licencelési szabályait.

Copyright © 2005 W3C ® (MIT, ERCIM, Keio), minden jog fenntartva. A következő W3C szabályok alkalmazandók: felelősségi, védjegy, dokumentum használati és szoftver licencelési.